Diari Oficial de la Generalitat Valenciana


Sumari del DOGV 8300, del 22-05-2018 (2018/4949)

RESOLUCIÓ de 14 de maig de 2018, del conseller d'Hisenda i Model Econòmic, per la qual es proveeixen, pel sistema de lliure designació, els llocs de treball anunciats en la convocatòria 16/2018, de 7 de març de 2018.
------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8300

Data del DOGV
:   22-05-2018

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2018/4949


Data del document
:   14-05-2018

Organisme emissor
:   Conselleria d'Hisenda i Model Econòmic

Tipus de document
:   Resolució

Anàlisi jurídica

 Descriptors 

:   * Conselleria d'Hisenda i Model Econòmic
    * funcionari

RESOLUCIÓ de 14 de maig de 2018, del conseller d'Hisenda i Model Econòmic, per la qual es proveeixen, pel sistema de lliure designació, els llocs de treball anunciats en la convocatòria 16/2018, de 7 de març de 2018. [2018/4949]  
Vistos els informes preceptius i vinculants emesos per la Direcció General de Funció Pública sobre el compliment dels requisits de participació de les persones interessades per a la provisió corresponent a la convocatòria 16/2018, de 7 de març de 2018 (DOGV 8257, 20.03.2018), pel procediment de lliure designació.  
Atés que per al lloc 6650 s'ha presentat com a candidat David Calatayud Blázquez, que no compleix els requisits exigits en la convocatòria per no acreditar la condició de funcionari de carrera.  
  
Atés que els altres dos candidats presentats per als llocs convocats sí que compleixen els requisits exigits, i tenint en compte els mèrits al·legats i acreditats, atenent la seua experiència professional, la seua formació i coneixement de l'estructura, organització i funcions de la Conselleria d'Hisenda i Model Econòmic.  
De conformitat amb el que disposen els articles 99 i 102 de la Llei 10/2010, de 9 de juliol, de la Generalitat, d'ordenació i gestió de la funció pública valenciana, així com els articles 58 i següents del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, i amb la competència que m'atribueix l'apartat tercer de l'esmentat article 102 de la Llei 10/2010, resolc:  
  
  
Primer  
Excloure David Calatayud Blázquez del procediment per a la provisió corresponent a la convocatòria 16/2018, de 7 de març de 2018 (DOGV 8257, 20.03.2018), pel procediment de lliure designació, del lloc de treball 6650, secretari general administratiu de la Conselleria d'Hisenda i Model Econòmic, per no acreditar la condició de funcionari de carrera.  
  
Segon  
Nomenar Vicente Ramos Caplliure, funcionari de carrera del cos A1 01, amb NRP [...]26162I0, secretari general administratiu, lloc 6650, grup A1, complement de destinació nivell 30 i complement específic E050.  
  
Tercer  
Nomenar Elisa Isabel Zafrilla López, funcionària de carrera del cos A1 01, amb NRP [...]47892D0, cap del Servei de Coordinació i Suport Tècnic, lloc 30644, grup A1, complement de destinació nivell 28 i complement específic E050.  
  
El cessament en l'actual lloc de treball es produirà d'ofici el dia en què es publique aquesta resolució. La presa de possessió en la nova destinació es produirà l'endemà del cessament.  
  
Contra la present resolució, que posa fi a la via administrativa, es podrà interposar, potestativament, recurs de reposició davant del mateix òrgan que ha dictat l'acte, en el termini d'un mes comptat des de l'endemà de la notificació, o bé recurs contenciós administratiu davant del Jutjat Contenciós Administratiu de València, o davant del jutjat contenciós administratiu de la circumscripció on tinga el demandant el domicili, en el termini de dos mesos comptats des de l'endemà de la notificació. Tot això de conformitat amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que s'utilitze qualsevol altra via que es considere oportuna.  
  
València, 14 de maig de 2018.- El conseller d'Hisenda i Model Econòmic: Vicent Soler i Marco.